O‘zbekistonning bosh konsulxonasi bergan ma’lumotga ko‘ra, 2019 yilning 30 may kuni Istanbul shahrining Go‘ztepa mahallasida gilamga o‘ralgan ayol jasadi topilgan. TIV xabarida aytilishicha, ayolning shaxsini aniqlab bo‘lmagan. Voqea joyidan ichida 3 nafar O‘zbekiston fuqarolariga tegishli hujjatlar bo‘lgan ayollar qora sumkasi topilgan. Bosh konsulxona mazkur holat yuzasidan tekshiruv olib borayotgan jinoyat-qidiruv bo‘limi xodimlari bilan aloqalar o‘rnatgan va ularni o‘zbekistonlik hamkasblari bilan hamkorlik o‘rnatishiga yordam beradi.